Raġel ta’ 32 sena mill-Guinea qiegħed jiġi mfittex mill-Pulizija wara li rnexxielu jaħrab mill-Għassa ta’ San Ġiljan meta kien qiegħed jiġi investigat dwar allegat stupru li wettaq fuq tfajla Maltija ta’ 27 sena. Fi stqarrija l-Pulizija qalet li Seykou Ballde ħarab mill-kustodja tal-Pulizija għall-ħabta tas-7.30 p.m. meta l-Pulizija kienet qed tinvestigah dwar l-allegat stupru fuq it-tfajla minn San Pawl il-Baħar li seħħ bejn il-lejl tal-Ħadd u t-Tnejn. Il-Pulizija qalet li Ballde qed jiġi mfittex mill-Pulizija għal aktar stħarriġ waqt li appellat lil kull min għandu xi informazzjoni dwar fejn tista’ tinstab billi jċempel fuq in-numru 21 224 001 jew 119. Agħmel share ta’ dan l-aritklu bil-għan li jiġi identifkat il-persuna investigata mill-Pulizija.